Weu nämli de Rossaua Eiwohna drum bitt' hau'm, is da Richtplåtz wiedarum auf'n Wienerberg z'ruckvalegt wua'n. De easchte Hirichtung woa'r aum 16. Mai 1805. Zwisch'n 1850 und 1868 hau'm doda olle öffentlich'n Hirichtungan von Wean ståttg'fund'n. Da letzte Gebetsplåtz füa de Vauateult'n is aun da Matzleinsduafa Linakapoi'n g'wes'n. Da letzte aum Wienerberg Aufg'hängte woa'r aum 30. Mai 1868 da Tischlag'hüif' Georg Ratkay, dea wo aum 11. Jänner 1868 sei Quartierfrau mit'n Hobel daschlåg'n håt.